ΘΕΜΑ 2
ΕΝΔΕΙΚΤΙΚΕΣ ΑΠΑΝΤΗΣΕΙΣ
2.1	α) Δάπεδο ονομάζεται η τελικά επικάλυψη των οριζόντιων κατασκευών (πατωμάτων) στον εξωτερικό και στον εσωτερικό χώρο των κτηρίων. Το πάτωμα είναι φέρον στοιχείο του οποίου η επάνω επιφάνεια δεν είναι ομαλή και εμφανίσιμη ώστε να χρησιμοποιηθεί. Ανάλογα με τη λειτουργία του χώρου επιστρώνεται με το κατάλληλο δάπεδο. (σελ. 91 σχολικού βιβλίου)
	β) Για την επιλογή του δαπέδου πρέπει να ληφθούν υπόψη τα εξής στοιχεία: αντοχή, πρόσφυση-συνεργασία με τη φέρουσα κατασκευή, κόστος κατασκευής-συντήρηση-καθαρισμός, ασφάλεια-ολισθηρότητα, εμφάνιση τελικής επιφάνειας, μονωτικές ικανότητες και ένταξη μηχανολογικών εγκαταστάσεων. (σελ. 92 σχολικού βιβλίου)

2.2	Τα δάπεδα, ανάλογα με το υλικό κατασκευής τους, διακρίνονται σε φυσικά, βιομηχανικά ή χυτά. Στην πρώτη κατηγορία το υλικό το παίρνουμε από τη φύση και το χρησιμοποιούμε μετά από επεξεργασία. Τα βιομηχανικά προϊόντα παρασκευάζονται από τις βιομηχανίες και έχουν πολύ καλά τεχνικά χαρακτηριστικά. Τα χυτά δάπεδα είναι τα δάπεδα που κατασκευάζονται από ρευστό υλικό το οποίο μετά την επίστρωση στερεοποιείται. (σελ. 94 σχολικού βιβλίου)
	




